ราคาน้ำมันปาล์มขวดลดลง ขวดละ 62 บาท ลดภาระให้ผู้บริโภค
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า ราคาสินค้าที่ห้างสรรพสินค้าแมคโคร สาขานครอินทร์ น้ำมันปาล์มทยอยปรับลดลงที่ขวดละ 62 บาท ส่วนแบบถุงราคาถุงละ 61 บาท ซึ่งปรับลดจากช่วงก่อนหน้า 5-6 บาท/ขวด เป็นไปตามเป็นนโยบายที่มอบให้กรมการค้าภายในดูแลราคาสินค้าให้เป็นหลักพิจารณาตามความเหมาะสมให้ผู้บริโภคเดือดร้อนน้อยที่สุด และเกษตรกรสามารถดำเนินธุรกิจต่อไปได้ ที่ผ่านมาราคาผลปาล์มราคาสูงถึง 11-12 บาท/กิโลกรัม ทำให้ราคาน้ำมันปาล์มขวดมีราคาสูงไปด้วยตามต้นทุนการผลิต ขณะนี้ยังมีน้ำมันปาล์มขวดบางส่วนที่ยังไม่ปรับลด เนื่องจากเป็นสินค้าสต็อกเดิมที่ค้างไว้ อยู่ในช่วงราคาผลปาล์มสูงและได้มีการทยอยปรับลดลงมาแล้ว เพื่อลดภาระให้ผู้บริโภคและเกษตรกรก็ขายผลปาล์มได้ราคาดีด้วย พร้อมจะเจรจากับผู้ประกอบการที่เกี่ยวข้อง หารือเพื่อทยอยปรับลดลงมาอีกในสัปดาห์หน้า ให้สอดคล้องกับต้นทุนมากขึ้น ส่วนแนวโน้มในการปรับลดราคาสินค้านั้น ต้องดูราคาผลปาล์มควบคู่ไปด้วยเพื่อให้สอดคล้องกับกลไกลตลาด หากน้ำมันปาล์มขวดปรับลงมา ไม่สัมพันธ์กับราคาผลปาล์มก็จะเป็นปัญหาอีกด้านหนึ่ง ต้องให้สมดุลทุกฝ่ายขณะนี้ราคาผลปาล์มอยู่ที่ 6-7 บาท อาจมีคลาดเคลื่อนเล็กน้อย ส่วนราคาปาล์มดิบอยู่ที่ 41 บาท และให้ กนอ. พิจารณาความสอดคล้องกับราคาน้ำมันปาล์มขวดในปัจจุบันและห้ามไม่ให้มีการกดราคาผลปาล์ม เพื่อให้เกษตรกรได้รับความเป็นธรรมด้วยส่วนสินค้าอื่น ๆ ที่มีแนวโน้มจะปรับลดต้องขึ้นอยู่กับต้นทุน และการปรับขึ้นราคาสินค้าหากต้นทุนสูงขึ้นจริง จะพิจารณาเป็นรายไป และขอความร่วมมือผู้ประกอบการตรึงราคาสินค้าไว้ ซึ่งถ้าต้นทุนลดราคาก็ต้องปรับลดด้วย อีกทั้งได้สั่งการพาณิชย์จังหวัดทั่วประเทศดูแลกำกับราคาสินค้าทุกประเภทที่จำเป็นต่อการครองชีพด้วย